อะห์มัด ดะห์ลัน

กิไย หัจญี อะห์มัด ดะห์ลัน (ชื่อเกิด มุฮัมหมัด ดาร์วิส;‎ Ahmad Dahlan; أحمد دحلان;‎ 1 August 1868 – 23 February 1923), มักเขียนย่อว่า K.H. Ahmad Dahlan เป็นผู้นำทางศาสนาอิสลามและนักฟื้นฟูศาสนาชาวอินโดนีเซีย ซึ่งก่อตั้งองค์กรมุฮัมมะดิยะฮ์ ซึ่งต่อมากลายเป็นองค์กรมุสลิมที่ใหญ่ที่สุดแห่งหนึ่งในอินโดนีเซีย รองจากนะฮ์ฎะตุล อุละมะ เขาเกิดที่หมู่บ้านเกามัน ยกยาการ์ตา เป็นบุตรของอิหม่ามของมัสยิดในท้องถิ่น และสืบเชื้อสายมาจากมุฮัมหมัด อะห์มัด ดะห์ลัน ประกอบพิธีฮัจญ์เมื่ออายุได้ 15 ปี และใช้ชีวิตอยู่ที่มักกะฮ์อีก 5 ปี
เขาเริ่มมีส่วนร่วมในแนวคิดปฏิรูปภายในศาสนาอิสลาม ณ ที่นั่น จากนั้นเขากลับมายังอินโดนีเซียในปี ค.ศ. 1888 ในปี ค.ศ. 1903 เขากลับไปที่มักกะฮ์อีกครั้งเพื่อศึกษาความรู้ทางศาสนาให้ลึกซึ้งยิ่งขึ้น เขากลับมายังอินโดนีเซียในปี ค.ศ. 1905 และสองปีต่อมา เขาเข้าร่วมองค์กรบูดีอุโตโม (Budi Utomo) อย่างไรก็ตาม ผู้สนับสนุนของเขาได้กระตุ้นให้เขาก่อตั้งองค์กรของเขา ในปี ค.ศ. 1912 เขาก่อตั้งองค์กรมุฮัมมะดิยะฮ์ ขึ้นเพื่อเป็นวิธีในการบรรลุอุดมคติปฏิรูปของเขา องค์กรนี้ได้รับการเข้าร่วมอย่างรวดเร็วโดยพ่อค้าและช่างฝีมือ ในปี ค.ศ. 1917 เขาได้เพิ่มกลุ่มสตรีที่มีชื่อว่า ไอชิยะห์ (Aisyiyah) ซึ่งมีบทบาทสำคัญในการปรับปรุงชีวิตของสตรีชาวอินโดนีเซียให้ทันสมัย มุฮัมมะดิยะฮ์ขยายไปยังหมู่เกาะภายนอก และได้ก่อตั้งฐานที่มั่นที่แข็งแกร่งในซูลาเวซีเพียงหนึ่งทศวรรษต่อมาหลังจากก่อตั้ง
มุฮัมมะดิยะฮ์เป็นหนึ่งในองค์กรพื้นเมืองของอินโดนีเซียหลายแห่งที่ก่อตั้งขึ้นในช่วงสามทศวรรษแรกของศตวรรษที่ 20 ซึ่งเป็นช่วงเวลาที่เรียกว่าการตื่นรู้ของชาติอินโดนีเซีย (Kebangkitan Nasional Indonesia) ซึ่งเป็นกุญแจสำคัญในการสร้างความรู้สึกชาตินิยมของอินโดนีเซียและกลายเป็นการเรียกร้องเอกราชในที่สุด ตลอดปีสุดท้ายของชีวิต อะห์มัด ดะห์ลัน ประสบปัญหาสุขภาพหลายอย่าง ในปี ค.ศ. 1923 เขาใช้เวลาพักผ่อนที่ภูเขาเตอร์เตรส เมืองมาลัง จังหวัดชวาตะวันออก ตามคำแนะนำของแพทย์ ก่อนจะเดินทางกลับยกยาการ์ตาเพื่อเข้าร่วมการประชุมมุฮัมมะดิยะฮ์ประจำปี สุขภาพของเขาทรุดโทรมลงเรื่อย ๆ จนกระทั่งเขาเสียชีวิตในวันที่ 23 กุมภาพันธ์ ค.ศ. 1923 ร่างของเขาถูกฝังที่สุสานกะรังกะเจิน ด้วยคุณูปการอันดีงามของเขา อะหมัด ดะห์ลัน ได้รับการแต่งตั้งเป็นวีรบุรุษของชาติ ตามกฤษฎีกาประธานาธิบดีฉบับที่ 657 ปี ค.ศ. 1961
อะห์มัด ดะห์ลัน มีศักดิ์เป็นปู่ของ ดร.วินัย ดะห์ลัน

**แหล่งอ้างอิง**

**หนังสืออ้างอิง**
  access-date = 27 November 2021-  access-date = 28 November 2021- cite book | last1 = Salam | first1 = Junus | year = 2009 | title = K.H. Ahmad Dahlan Amal dan Perjuangannya | url = https://books.google.com/books?id=FOIoQwAACAAJ | language = id | trans-title = K.H. Ahmad Dahlan Amal and His Struggle | publisher = Suara Muhammadiyah| isbn = 978-979-19415-1-8 | access-date = 28 November 2021- cite book | last1 = Salam | first1 = Junus | year = 1968 | title = Riwajat hidup K.H.A. Dahlan: amal dan perdjoangannja | url = https://books.google.com/books?id=qmCnGwAACAAJ | language = id | trans-title = Biography of K.H.A. Dahlan: charity and struggle | publisher = Muhammadiyah| access-date = 28 November 2021- cite book | last1 = Vickers | first1 = Adrian | year = 2005 | title = A History of Modern Indonesia | url = https://books.google.com/books?id=RWrm7tPzs1AC | language = en | publisher = Cambridge University Press | isbn = 9781139447614 | access-date = 28 November 2021-  access-date = 28 November 2021- language=id
หมวดหมู่:มุสลิมชาวอินโดนีเซีย
หมวดหมู่:บุคคลจากยกยาการ์ตา